
RAPORT DE SPECIALITATE

privind prelungirea,  pe o perioada de 3 ani a contractului de închiriere nr. 1061/2000,  încheiat cu  Societatea Cooperativa Igiena, pentru spațiul cu altă destinație,  P-ța Sfântul Gheorghe nr. 4,  SAD 2



     	
	Prin adresa înregistrată cu numărul CT2022-001301/01.03.2022, Societatea Cooperativa Igiena solicită prelungirea contractului de închiriere nr. 1061/2000, având ca obiect spațiul  cu altă destinație SAD 2, situat în Timișoara, P-ța Sfântul Gheorghe nr. 4, contractul de închiriere menționat având termenul de valabilitate până la data de 13.04.2022.
           Spațiul închiriat în baza contractului de închiriere nr. 1061/2000,  este în suprafață de 98,15 m.p, la un tarif de închiriere  de 10 Euro/mp/lună, fiind situat la parterul imobilului, cu intrare din stradă  înscris în Cartea Funciară nr. 405070-C1-U17 Timișoara, nr. top 326/I/XVII, compus din 2 încăperi și boxă la subsol, este în proprietatea Primăriei Municipiului Timișoara. Societatea Cooperativa Igiena  are achitate la zi obligațiile bugetare.
            Spaţiul antemenționat este înregistrat în evidenţa patrimonială a Municipiului Timişoara cu numărul de inventar 438 şi valoarea de inventar 198.325,00 lei. 
Spaţiul a fost verificat prin următoarele adrese ale serviciilor de specialitate, fiind liber de sarcini:
· Adresa CT 2022-001301/09.03.2022 -  a Compartimentului  Administrare Fond Funciar; 
· Adresa  CT 2022-001301/   03.2022 - a Serviciului Juridic; 
· Adresa  CT 2022-001301/07.03.2022 - a Biroului Clădiri, Terenuri. 
      Solicitarea  de   prelungire   a   fost  analizată    în  ședința  Comisiei  de  analiză  a  
spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  03.03.2022,  comisia a avizat favorabil această solicitare şi a hotărât  prelungirea  pe o perioadă de 3  ani, prin  act adițional, cu actualizarea tarifului de închiriere. Tariful de închiriere a fost actualizat la 15,5 Euro/mp/lună, echivalent în lei, la cursul BNR, la data facturării, conform raportului de evaluare întocmit de către prestatorul de servicii cu care municipalitatea are incheiat contract și a fost înaintat cu adresa nr. SC2022-007101/24.03.2022.
	 În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale și necesitatea continuării activității de către Societatea Cooperativa Igiena în spațiul antemenționat, apreciem că Proiectul de hotărâre privind prelungirea contractului de închiriere nr. 1061/2000, pe o perioadă de 3 ani  a spațiului dim Timișoara, P-ța Sfântul Gheorghe nr. 4, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

